b'\n_START_ARTICLE_\nEstonia: Zeitschrift f\xc3\xbcr estnische Literatur und Kultur\n_START_PARAGRAPH_\nEstonia: Zeitschrift f\xc3\xbcr estnische Literatur und Kultur (nimetatud ka l\xc3\xbchemalt: Estonia v\xc3\xb5i estonia) oli aastast 1985 Saksamaa eri paigus ilmunud Eesti kirjandust k\xc3\xa4sitlev ajakiri. _NEWLINE_Ajakirja asutamise eestv\xc3\xb5tjad olid Cornelius Hasselblatt ja Tapio M\xc3\xa4kel\xc3\xa4inen. _NEWLINE_Aastail 1985\xe2\x80\x931990 ilmus ajakiri Hamburgis (4 numbrit aastas; kandis nime Estonia: Zeitschrift f\xc3\xbcr estnische Literatur), aastast 1990 Maini-\xc3\xa4\xc3\xa4rses Frankfurdis (2 numbrit aastas), 1992\xe2\x80\x932004 Bremenis (1 kord aastas). Ajakiri oli eelk\xc3\xa4ija aastal 2006 ja 2007 Hempen Verlag\'i kirjastuse avaldatud aastaraamatule "estonia Jahrbuch der estnischen Literatur", mille v\xc3\xa4ljaandja oli Irja Gr\xc3\xb6nholm.'